2020 թ. հունվարից պետական եկամուտների կոմիտեն նախատեսում է Հայաստանի բոլոր քաղաքացիներին դարձնել հարկ վճարող՝ բոլոր քաղաքացիների ID քարտերը դարձնելով կուտակային քարտ: Այդ մասին ասել է ՊԵԿ նախագահ Դավիթ Անանյանը: Նրա տեղեկացմամբ, 18-65 տարեկան (անհասկանալի է 65-ից բարձր տարիքի մարդկանց բացակայությունը) բոլոր քաղաքացիները իրենց կատարած գնումների դիմաց հետ կստանան՝ առաջին տարում 1 տոկոսը, 2-րդ տարում՝ 2 տոկոսը, 3-րդ տարում՝ 3 տոկոսը։ Հետագա տարիների համար ոչինչի չի ասվում։ Այդ նպատակով համապատասխան ծրագրային փոփոխություններ պետք է արվեն նաև առևտրի օբյեկտներում տեղադրված հսկիչ դրամարկղային մեքենաներում։